gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl it en gl gl gl gl gl gl gl gl gl war gl gl gl gl gl war gl gl gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Que monte queremos en Galicia? - Campo Galego
A tendencia á baixa nas plantacións de piñeiro preocupa no sector forestal, que propón aumentar a superficie da especie un 15%. Producir madeira de calidade en frondosas como o castiñeiro ou carballo, outro dos retos
O Plan Forestal de Galicia establecerá liñas estratéxicas para as políticas galegas do monte.
Galicia corta máis piñeiros dos que planta. Arredor do 40% das cortas en Galicia correspóndense a piñeiros, pero o sector da madeira advirte de que as superficies reforestadas con coníferas non permitirán manter esa porcentaxe de cortas nun futuro. O grupo de traballo que elaborou as directrices do Plan Forestal de Galicia avoga por aumentar en torno a un 15% a superficie adicada á especie. Outro dos retos pasa polo potenciamento de castiñeiros e outras frondosas caducifolias.
A caída do prezo do piñeiro no 2008, unida á boa cotización do eucalipto, levou nos últimos anos a unha reducción da superficie que se reforesta con coníferas. As hectáreas que se plantan con piñeiros con axuda pública reducíronse en máis dun 60% entre o 2005 e o 2011.
A caída do prezo do piñeiro no 2008, unida á boa cotización do eucalipto, reduciu a reforestación con coníferas
Os propietarios botan números e nos últimos anos eses números fixeron que boa parte das masas de piñeiro taladas se reforestasen con eucalipto globulus ou nitens, que ofrecen a priori unha maior rendibilidade económica.
A cuestión é que se esa tendencia prosegue, a industria galega que consume piñeiro pode atoparse cun déficit de materia prima a 25-30 anos vista. Dos 3,5 millóns de metros cúbicos de coníferas que se cortan cada ano en Galicia, 2 millóns van parar á industria de serra e chapa, 1 millón á industria de taboleiros, uns 275.000 metros cúbicos a biomasa e leñas e outros 200.000 metros cúbicos envíanse fóra sen procesar, segundo as estimacións do 2014 que manexa a Plataforma Forestal Devesa.
A cuestión é que se esa tendencia prosegue, a industria galega pode atoparse cun déficit de materia prima en 3 décadas
O sector forestal é partidario de que a Administración incentive as plantacións de piñeiro e tamén advirte da necesidade de traballar para que haxa unha recuperación dos prezos da madeira de coníferas.Tampouco se sabe, advirten os expertos, cal vai ser a cotización do piñeiro dentro de 3 décadas, cando chegue o turno de corta das árbores que agora se plantan.
En canto ó eucalipto, que aglutina o 51% das cortas de madeira en Galicia, o grupo de traballo que elaborou as directrices para o novo Plan Forestal de Galicia, avoga por manter ou reducir a súa superficie actual en función das necesidades da industria.
Haberá uns Plans de Ordenación por Distrito Forestal que establecerán especies indicadas, alternativas e restriccións
O sector defende asimesmo a necesidade de potenciar o eucalipto globulus fronte ó nitens, para o que se fan precisos maiores avances na loita contra a praga do gurgullo do eucalipto, ben por mellora xenética, por loita biolóxica ou por tratamentos fitosanitarios.
Plans de Ordenación dos Recursos Forestais
Unha vez que se elabore e se aprobe no Parlamento o Plan Forestal de Galicia, previsiblemente a finais do 2016, a Xunta comezará a traballar na elaboración de Plans de Ordenación de Recursos Forestais, que se porán en marcha a nivel de cada Distrito Forestal. Os Plans de Ordenación ofrecerán orientacións sobre as especies indicadas e alternativas e tamén establecerán restriccións.
Frondosas caducifolias, a conta pendente
As frondosas caducifolias, como o castiñeiro, o carballo ou o bidueiro, teñen un aproveitamento case residual a nivel da industria da madeira. As frondosas representan o 9% das cortas de madeira en Galicia, pero a gran maioría das árbores que se cortan son transformadas en leña. A penas un 20% se destina a serra, chapa ou taboleiros.
O sector forestal avoga por fomentar a súa plantación e rexeneración con criterios produtivos, de cara a obter madeira de calidade. Tamén se aposta por xestionar as masas de frondosas existentes e por lograr prezos axeitados para a rolla de calidade.
Plan Forestal de Galicia
Ir a los comentarios
Primeiros resultados do inventario forestal continuo de Galicia
Como funciona o mercado de carbono no monte galego: luces e sombras
O eucalipto nitens demostra aptitude para o aserrado de táboas de calidade
“O beneficio ambiental que a sociedade máis valora do resineiro é o seu papel na prevención de incendios forestais”
‘Calcimer’, única emenda cálcico magnésica extraida directamente do mar
Caixa Rural Galega celebra o Día Solidario duplicando a súa achega a Cáritas
Cubertas vexetais: Unha “revolución” nas viñas
Fertiberia TECH lanza unha nova aplicación para darlle aos agricultores as mellores recomendacións de fertilización
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información